ΕΚΘΕΣΗ- ΑΠΟΤΙΜΗΣΗ ΕΚΔΡΟΜΗΣ ΜΟΥΣΙΚΟΥ ΣΧΟΛΕΙΟΥ ΣΤΟ ΓΥΘΕΙΟ

Η εκδρομή-μετακίνηση του Μουσικού Σχολείου στο Γύθειο, πραγματοποιήθηκε στο διάστημα 27-04 έως 30-04-17 στα πλαίσια του προγράμματος e-twinning με τίτλο : « Μουσικοί Δρόμοι» που υλοποιείται σε συνεργασία με το Μουσικό Σχολείο Σπάρτης.

Συμμετείχε το σύνολο ελληνικής μουσικής του σχολείου με υπεύθυνο καθηγητή τον κ. Παππά Ηλία, αρχηγός της εκδρομής ήταν η εκπαιδευτικός κ. Καραγιάννη Γεωργία Κωνσταντία και συνοδοί καθηγητές ο δ/ντής του σχολείου κ. Ριζάς Σωτήριος και η εκπαιδευτικός κ. Βέλιου Βασιλική.

Το πρόγραμμα της εκδρομής τηρήθηκε πιστά, η συμπεριφορά των μαθητών υπήρξε υποδειγματική και δεν ανέκυψε κανένα πρόβλημα.

Οι εκπαιδευτικοί και μαθησιακοί στόχοι που επετεύχθησαν ήταν οι εξής:

* Συμμετοχή των παιδιών σε κοινή μουσική συναυλία με στόχο την καλλιέργεια των ομαδοσυνεργατικών και επικοινωνιακών δεξιοτήτων τους.
* Καλλιέργεια των κοινωνικών δεξιοτήτων και της κοινωνικής μάθησης στα πλαίσια της συνεργασίας με μαθητές του άλλου σχολείου (Μουσικό Σχολείο Σπάρτης) και της εμπλοκής σε κοινές δραστηριότητες.
* Γνωριμία με τις παραδόσεις και την τοπική μουσική της Λακωνίας με στόχο την διεύρυνση των μουσικών ακουσμάτων και την ανάπτυξη μουσικού πλουραλισμού.
* Εμπλουτισμός των γνώσεων της ιστορίας μέσα από επισκέψεις στην καστροπολιτεία του Μυστρά και της Μονεμβασιάς.

Η συνολική αποτίμηση, όπως προκύπτει και από τα σημεία που παρατέθηκαν πιο πάνω, είναι εξαιρετικά θετική.